RAPPORT ANNWALI MINISTERU GĦAT-TURIŻMU 2015 DIRETTORAT GĦAS-SERVIZZI KORPORATTIVI SERVIZZI KORPORATTIVI Id-Direttorat tas-Servizzi Korporattivi (DCS) fi ħdan il-Ministeru għat-Turiżmu (MOT) jaqdi l- funzjoni ta' sostenn għall-ministeru kollu u l-entitajiet varji li jaqgħu fil-kompetenza tal- Id-Direttorat tas-Servizzi Korporattivi fi ħdan il-Ministeru huwa responsabbli mill- Finanzi, ibbaġitjar, Safar, Riżorsi Umani, Xiri, Reġistru u funzjonijiet amministrattivi oħra tal- Id-Direttorat tas-Servizzi Korporattivi jaħdem f'kollaborazzjoni mill-qrib mal- Unitajiet oħra; Sezzjoni IT, Direttorat Implimentazzjoni ta' Programmi, it-taqsima tal-EUPD u s-Segretarjat tal-Ministru, u r-rappreżentanti tal-entitajiet varji li jaqgħu taħt il-kompetenza tal- Ukoll wara l-bidla f'Diċembru 2014 fil-Ministeru għall-Intern u sigurtà Nazzjonali, minn Jannar 2015 il-Ministeru ħa f'idejh il-Kummissjoni Maltija tal-Films. Din is-sena konna involuti fl-Inizjattiva tar-Repeals Day fejn f'konsulatazzjoni kontinwa mal- Ministeru tal-Qrati, Ġustizzja u Kultura saru aġġornamenti kontinwi mal-entitajiet fejn kien hemm liġijiet qodma jew li ġejjin emendati fil-futur qarib. Konna involuti wkoll fis-servizzi dwar it-turizmu tal-One Stop Shop bħala waħda mill-miżuri importanti tal-Baġit. Fejn wara diversi laqgħat immexxija mid-direttorat ġew konklużi s- servizzi kollha offruti mill-MTA fejn tniżżlu fil-lista tal-branches li nfetħu biex jgħinu il-pubbliku u l-egov services biex il-pubbliku jinqeda aħjar. Finanzi u Procurement Is-sezzjoni tal-Finanzi hija primarjament responsabbli għall-amministrazzjoni tal-Ministeru tal-baġit, procurement, id-dħul u l-infiq u tmexxi wkoll pagamenti lill-entitajiet differenti. DCS huwa responsabbli għall-proċessi ta' pagament ta' fatturi varji, iċċekkjar u li jqassam tranches lill-entitajiet, u l-ħtiġijiet varji tal-Ministeru. Bqajna dejjem nimmonitorjaw kull tip ta' nfiq u f'għeluq is-sena nghalqu u tħallsu l-pagamenti kollha tal-Iskema tal-EU fl-iskadenzi kollha obbligatorji. Saret ukoll ristruturazzjoni tas-sezzjoni fejn inqasam ix-xogħol aħjar fix- xogħol tas-salarji, fuel u safar. Il-baġit approvat allokat għall-2015 huwa rikurrent ta' €50,791,000 u kapital ta' €6,707,000. Is-sena 2015 kienet sena oħra ta' sfidi fir-rigward tal-ġestjoni u mmaniġġjar tal-finanzi. Permezz ta' kollaborazzjoni kontinwa mal-entitajiet kollha kif ukoll mad-Dipartimenti l-oħra kollha fi-ħdan il-Ministeru għat-Turiżmu d-DCS, irnexxielu jsib bilanċ bejn il-fondi disponibbli u ngħata prijorità tal-ħtiġijiet tal-Ministeru fosthom il-monument tal-100 sena Avjazzjoni b'kollaborazzjoni mal-Ministeru tat-Trasport u Infrastruttura. Id-DCS huwa wkoll responsabbli għall-procurement kollu tal-ministeru, kif ukoll għall-infurzar tar-regolamenti għal kwalunkwe provvisti, xogħlijiet jew servizzi mixtrijin mid-dipartimenti u l- Id-DCS huwa wkoll il-President fuq il-Kumitat tal-Kuntratti Dipartimentali (DCC) għall-Ministeru għat-Turiżmu, fejn kien hemm diversi laqgħat li saru matul l-2015 sabiex jingħataw offerti dipartimentali f'konsultazzjoni kontinwa mad-Dipartiment tal-Kuntratti. l-akkwirenti l-aktar frekwenti kienu l-Awtorità Maltija tat-Turiżmu u anke l-Kummissjoni Maltija Is-sezzjoni tad-DCS ġewwa l-MOT kompliet tassisti l-entitajiet kollha specjalment il- Fundazzjoni għaz-Zoni Turistiċi, l-Istitut għall-Istudji Turistici, u l-Kummissjoni Maltija tal- Films b'funzjonijiet relatati mal-finanzi (inklużi ħlasijiet, tenders eċċ) sal-aħħar tas-sena. Riżorsi umani Is-sezzjoni tar-riżorsi umani taqa` direttament taħt id-Direttur Servizzi Korporattivi u huwa responsabbli għall-immaniġġjar tar-rassenja, il-ħruġ ta' pagi, il-monitoraġġ u r-rappurtar ta' leave u manteniment tar-rekords personali li jiġu ingaġġati kemm fuq bażi ta' kuntratti u kull persuna tas-settur pubbliku li taħdem fi ħdan il-ministeru. Matul din is-sena ħarget ukoll diversi sejħiet għall-applikazzjonijiet, tiġdid ta' kuntratti u preparat diversi ittri ta' ħatriet. l-aħħar tas-sena 2015 ingħata taħriġ mill-PAHRO rigward Direttivi numru 9 u 10 minħabba d- delegazzjoni tal-awtorità mogħtija lis-segretarji permanenti kollha li ġejja matul is-sena 2016 Dan sabiex is-sezzjoni tkun kapaċi biżżejjed li żżomm il-ħtiġijiet li trid timxi fuqhom bl-introduzzjoni ta' dawn id-direttivi il-ġodda. Affarijiet dwar l-Unjoni Ewropea u Żvilupp ta' Policy (EUPD) Matul is-sena 2015 is-sezzjoni responsabbli mill-oqsma relatati mal-Unjoni Ewropea (UE) u l- Iżvilupp ta' Policy (EUPD) kompliet tiffoka fuq fondi mmirati għas-settur turistiku. Matul is-sena, din is-Sezzjoni kienet responsabbli minn materji relatati mal-UE, immaniġġjar u għeluq tal- iskema tat-turiżmu għall-intrapriżi (2007-2013) kif ukoll għall-applikazzjoni u implimentazzjoni ta' numru ta' proġetti li ġew allokati fondi. Sabiex jiġu mmassimizzati r-riżultati tal-proġetti mwettqa kif ukoll sabiex isir l-aħjar użu minn sejħiet futuri relatati mal-fondi, is-Sezzjoni kellha numru sostanzjali ta' laqgħat ma' diversi entitajiet fi ħdan il-Ministeru sabiex titħejja strateġija komuni għall-fondi tal-UE. Is-Sezzjoni offriet assistenza lil kull organizzazzjoni li kienet qiegħda twettaq proġetti li huma fil-portafoll tal- Offrejna assistenza lill-Awtorità Maltija tat-Turiżmu sabiex jiġu ġestiti diversi proġetti filwaqt li jiġu formulati ideat ġodda. Fl-istess perijodu l-Ministeru ħadem f'sinerġija ma' Dar il- Mediterran għall-Konferenzi sabiex jitwettaq proġett relatat mar-restawr tas-saqaf tas-Sacra Dan il-proġett ġie estiż fid-dimensjoni u l-valur tiegħu fl-2015, permezz ta' żewġ komponenti – it-tisbiħ ta' Pjazza Kastilja kif ukoll ir-restawr tal-faċċata u l-btieħi interni fil-palazz Inizjattivi/Proġetti Implimentati Fondi Strutturali Ewropej (2007-2013) Skema għall-Proġetti Sostenibbli mwettqa fis-settur turistiku mill-Intrapriżi Is-Sezzjoni kellha rwol intermedjarju fl-implimentazzjoni ta' skema għas-settur turistiku li kienet kofinanzjata mill-fondi strutturali ewropej u li ammontat f'għaxar miljun ewro. L-Iskema provdit kofinanzjament lil intrapriżi li wettqu proġetti fis-settur turistiku, liema proġetti kienu eżaminati skont kriterji speċifiċi, wara t-tnedija ta' diversi sejħiet li wasslu għal numru ta' sottomissjonijiet u li kollha għaddew minn proċess ta' evalwazzjoni rigoruza. 115 –il proġett ġew allokati kofinanzjament wara li tnedew erba' sejħiet. L-aħħar sejħa għalqet f'Diċembru 2014. Madwar €7.9 miljun ġew allokati direttament fis-settur turistiku u din l- allokazzjoni ħolqot investiment addizzjonali mis-settur privat fl-ekonomija lokali. Is-Sezzjoni wettqet ukoll numru ta' durability checks li huma obbligatorji skont il-Kuntratt maqbul bejn l-Awtorità li tiġġestixxi l-fondi strutturali (PPCD) u l-Ministeru fir-rwol tiegħu ta' Intermediate Is-Sezzjoni bdiet ukoll tħejji r-rapport konklussiv tal-iskema msemmija. Dan għandu jiġi ffinalizzat fl-2016. Promozzjoni ta' Għawdex bħala Destinazzjoni Distinta Dan il-proġett twettaq bħala parti mill-Fond Agrikolu Ewropew għall-Iżvilupp Rurali (2007-2013). L-Assoċjazzjoni Għawdxija tat-Turiżmu ħadet rwol ta' tmexxija fl-implimentazzjoni ta' dan il- proġett. Dan il-proġett twettaq ukoll permezz tal-assistenza u s-sħubija tal-Awtorità Maltija tat- Turiżmu flimkien mal-EUPD fil-Ministeru tat-Turiżmu. L-iskop ta' dan il-proġett hu li jassisti fl-iżvilupp ta' attivitajiet kreattivi u innovattivi biex jippromwovu lil Għawdex bħala destinazzjoni distinta u li tappella sew għal btajjel qosra u anke L-Għan strateġiku ta' dan il-proġett kien li jiżviluppa l-awtenticità tal-gżira Għawdxija kif ukoll li jssaħħaħ is-sinerġiji ma' attivitajiet turistiċi sabiex b'hekk jissaħħaħ it-tkabbir tas-settur filwaqt li titnaqqas il-problema tal-istaġġjonalità b'mod sostenibbli. Dan sar permezz ta' analiżi tas-sitwazzjoni eżistenti u permezz tat-tħejjija ta' pjan ta' azzjoni ta' tliet snin li joffri lill- Assoċjazzjoni kif ukoll lill-Awtorità metodu ta' promozzjoni li jwassal sabiex Għawdex titqies bħala destinazzjoni distinta. L-Implimentazzjoni ta' kampanja ta' promozzjoni mmirata barra minn xtutna u lokalment, kif ukoll it-titjieb tas-sit elettroniku bħala għodda ta' prenotazzjoni u l- organizzazzjoni ta' konferenza internazzjonali f'Għawdex kollha għenu sabiex jintlaħaq l-iskop aħħari ta' dan il-proġett. L-Attivitajiet kofinanzjati permezz tal-proġett ħolqu opportunità sabiex l-Għawdxin li għandom interess għaliex joperaw fis-settur, jesibixxu l-prodotti tagħhom fuq is-sit elettroniku filwaqt li jesponu oqsma ta' interess fl-istorja Għawdxija. Dan seħħ permezz tas-sit elettroniku, fil-forma ta' blogs u artikli f'pubblikazzjonijiet varji barranin. Il-proġett ġie sottomess f'Awwissu 2014 u ġie allokat il-fondi rikjesti iktar tard matul l-istess sena. L-attivitajiet tal-proġett ġew konklużi il-proġett ammonta għal Pjattaforma Diġitali għat-Turiżmu Sabiex insaħħu l-kompetittività fi swieq turistiċi promettenti, Malta għandha tkompli tinnova l- offerta turistika mill-aspett diġitali. Għal dan il-għan il-Ministeru tat-Turiżmu qiegħed jirriċerka kunċett li jirrelata ma' servizzi bbażati lokalment li għandhom il-potenzjal isaħħu u jikkonsolidaw it-turiżmu lejn xtutna. Il-Pjattaforma Diġitali għat-Turiżmu għandha twassal sabiex toħloq ħażna ta' informazzjoni li tiggwida lit-turisti waqt iż-żjarat tagħhom f'attrazzjonijiet diversi. Din l-informazzjoni ser tkun imfassla skont il-profil u l-lokazzjoni tal-utent u għandha tkun aċċessibbli minn kjoskijiet ta' informazzjoni u minn applikazzjoni onlajn għat-telefonija ċellulari. Din l-informazzjoni ser tinħazen ġewwa pjattaforma li se tiġi mħaddna minn numru ta' entitajiet governattivi, f'format miftuħ li għandu jsir aċċessibbli għall-pubbliku sabiex tigi distribwita informazzjoni dwar attrazzjonijiet turistiċi Maltin. Il-proġett ingħata bidu f'Ottubru 2014. Matul is-sena 2015 seħħew numru ta' laqgħat ma' azzjonisti diversi fosthom mal-Awtorità Maltija għall-Komunikazzjoni (MCA), l-Aġenzija tal- Informazzjoni u t-Teknologija (MITA) u l-Ministeru tal-Ġustizzja, Kultura u Gvern Lokali (MJCL). Inħatar ukoll grupp ta' ħidma li hu kompost minn uffiċjali li jirrappreżentaw l-entitajiet imsemmija u li hu kompost ukoll minn uffiċjali fi ħdan l-Awtorità Maltija tat-Turiżmu u mill-Ministeru tat-Turiżmu. Bħala riżultat ta' dan il-grupp ta' ħidma, seħħ qbil mal-Aġenzija tal-Informazzjoni u t-Teknologija (MITA) sabiex titħejja proposta li għandha tigi sottomessa mill-Ministeru tal-Ekonomija, Investiment u l-Intraprizi (MEIB) għall-fondi Ewropej u li għandha tinkorpora proġetti li jaqgħu taħt Lejn l-aħħar parti tas-sena, il-Ministeru tal-Ekonomija, Investiment u l-Intrapriżi (MEIB) ħareg tender għat-tħejjija ta' Cost Benefit Analysis li għandu jinkludi wkoll analiżi dwar dan il-proġett. L-EUPD għadda feedback dwar dan it-tender u qed iżomm komunikazzjoni kontinwa mal-MEIB u mal-MITA sabiex fis-sena 2016 tiġi sottomessa l-applikazzjoni mill-MEIB. Din is-Sezzjoni ħadmet b'mod konġunt mal-uffiċċju tas-CIO (MOT). Programm Horizon 2020. Din il-proposta ġiet sottomessa lill-Kummissjoni Ewropea (KE) f'Ottubru 2015 bħala parti mill- Il-proġett propost fih ħdax-il proposta b'inizjattivi varji u l-valur tiegħu jammonta għal madwar €20 Din il-proposta għandha l-iskop li tibni l-kompetenzi neċessarji sabiex jiġu indirizzati n- neċessitajiet mobilistiċi tat-turisti kif ukoll dawk tar-residenti. Dan l-oġġettiv għandu jitwettaq permezz ta' pjan ħolistiku, strateġiji relatati ma' mobilità sostenibbli kif ukoll permezz ta' soluzzjonijiet f'destinazzjonijiet u pajjiżi diversi. B'dan il-mod il-proġett propost għandu joħloq approċċ ta' mobilità sostenibbli f'destinazzjonijiet turistiċi filwaqt li joffri għajnuna fl-iżvilupp ta' prodotti innovattivi u servizzi li jwasslu sabiex id-destinazzjonijiet ikunu iktar attraenti. Fuq livell lokali din il-proposta għandha tinċentiva mobilità sostenibbli f'zoni urbani partikolarment fir-Reġjun tal-Belt Valletta (mill-inħawi tat-tramuntana san-nofsinhar). Din l-inizjattiva hija mmexxija minn Transport Malta (TM) u għandha titwettaq f'kollaborazzjoni ma' msieħba Ewropej li jinkludu Madejra, Spanja, Ċipru, l-Italja u l-Greċja. Entitajiet lokali oħrajn li għandhom rwol f'dan il-proġett propost jinkludu l-Università ta' Malta, il-Kunsill Lokali tal-Belt Valletta u l-Assoċjazzjoni tal-Kunsilli Lokali. Attivitajiet ta' relevanza għall-Ministeru tat-Turiżmu jinkludu l-introduzzjoni ta' premju għall-aħjar green mobility plan li jiġi ppreżentat mill-industrija tal-akkomodazzjoni lokali. Dan il-premju innovattiv għandu jiġi kkreat sabiex joħloq għarfien dwar l-importanza ta' approċċi diversi li jwasslu għal transport sostenibbli fis-settur turistiku filwaqt li jinħoloq għarfien dwar ir- rwol li għandu s-settur sabiex itejjeb il-kwalità tal-ħajja tat-turisti kif ukoll dik tar-residenti. Informazzjoni dwar dan il-proġett għandha tingħata mill-Kumissjoni Ewropea fil-bidu tas-sena Proġett li jarrikkixxi l-offerta Turistika u Kulturali tal-Belt Valletta – Restawr tas-Saqaf tas- Sacra Infermeria, Btieħi interni tal-Palazz tal-Granmastru flimkien mal-faċċata fit-triq l- Arċisqof u t-Tisbiħ ta' Pjazza Kastilja Din is-Sezzjoni fil-Ministeru ħadmet fuq dan il-proġett li kien maqsum fuq tliet interventi:  Restawr tas-saqaf tas-Sacra Infermeria f'dar il-Mediterran għall-Konferenzi (MCC)  Restawr tal-faċċata tal-Palazz tal-Gran Mastru (Triq l-Arcisqof) u l-btieħi interni  Tisbiħ ta' Pjazza Kastilja Restawr tas-saqaf tas-Sacra Infermeria f'dar il-Mediterran għall-Konferenzi (MCC) Permezz ta' dan il-proġett twettaq ir-restawr tas-saqaf tal-injam fis-sala magħrufa bħala s-Sacra Infermeria li tmur lura għas-seklu sittax. Ir-Restawr ġie mwettaq minħabba li s-saqaf ġarrab ħsarat matul iż-żmien li kienu kkawżati primarjament mill-elementi u l-umdità. Dan il-proġett għandu l-iskop li jirrinova sit storiku u kulturali fil-Belt Valletta filwaqt li jikkrea attrazzjoni turistika ġdida permezz tar-restawr ta' żewġ turġien, li jwasslu għall-ispazju miftuħ ta' taħt is-saqaf kif ukoll għall-veduta spettakolari tal-Port il-Kbir li titgawda mit-terrazzin u l-bjut ta' Dan l-intervent joffri aċċess għat-turisti u l-viżitaturi. Interventi kumplimentari oħrajn jinkludu r-restawr tal-faċċata ta' wara tal-MCC u l-installazzjoni ta' dawl artistiku fis-Sacra Il-proġett jammonta għal madwar €916,250 (VAT eskluż). Il-proġett inkorpora evalwazzjoni impenjattiva flimkien ma' skeda ta' implimentazzjoni stretta. Minħabba li dan is-sit kellu rwol ċentrali f'avvenimenti li ttellgħu fih fl-aħħar parti tas-sena, il- kuntrattur qabel li jwaqqaf ix-xogħlijiet għal numru ta' ġimgħat. Madankollu l-proġett tlesta fiż- żmien stipulat. Restawr tal-faċċata tal-Palazz tal-Gran Mastru (Triq l-Arċisqof) u l-btieħi interni Dan il-progett jinkludi:  Restawr tal-faċċata tal-Palazz tal-Granmastru (Triq l-Arcisqof)  Restawr tal-btieħi interni  Dawl artisiku fil-btieħi interni Ix-Xogħlijiet ammontaw għal €763,063 (VAT eskluż) u twettqu mill-Korporazzjoni għar- Riġenerazzjoni tal-Port il-Kbir (GHRC). GHRC ippubblikat it-tenders, appuntatt il-kuntratturi u l- esperti u wettqet superviżjoni tax-xogħol. Is-Sezzjoni EUPD offriet assistenza ġenerali tul it-twettiq tal-proġett, ipparteċipat f'laqgħat mal- konsulenti sabiex tassigura li x-xogħlijiet jitlestew skont l-iskeda maqbula u assistit lill-GHRC sabiex iżommu d-dokumentazzjoni neċessarja matul l-implimentazzjoni tal-proġett li twettaq minn fondi Ewropej. Tisbiħ ta' Pjazza Kastilja Dan il-proġett jinkludi: - Pavimentar, tisbiħ u installazzjoni ta' dwal; - Xogħlijiet relatati mar-rilokazzjoni ta' monumenti, tneħħija tas-siġar fil-Berġa ta' Kastilja kif ukoll ta' strutturi eżistenti fil-pjazza (roundabout central strips); - Titjib fis-servizzi eżistenti fosthom l-ilma, id-dawl, is-sistemi tat-tisqija u installazzjonijiet oħrajn (li mhumiex parti mill-proġett tal-UE); - Tisbiħ tal-pjazza u installazzjonijiet diversi; - Sistemi ta' monitoraġġ Ix-Xogħlijiet ammontaw għal €1,624,930 (VAT eskluż) u twettqu mill-Korporazzjoni għar- Riġenerazzjoni tal-Port il-Kbir (GHRC). GHRC ippubblikat it-tenders, appuntatt il-kuntratturi u l- esperti u wettqet superviżjoni tax-xogħol. Is-Sezzjoni EUPD offriet assistenza ġenerali tul it-twettiq tal-proġett, ipparteċipat f'laqgħat mal- konsulenti sabiex tassigura li x-xogħlijiet jitlestew skont l-iskeda maqbula u assistit lill-GHRC sabiex iżommu d-dokumentazzjoni neċessarja matul l-implimentazzjoni tal-proġett li twettaq minn fondi Ewropej. Uffiċċju tal-Informazzjoni għat-Turisti f'Marsaxlokk Il-Ministeru tat-Turiżmu flimkien mal-Awtorità Maltija tat-Turiżmu u l-Kunsill Lokali ta' Marsaxlokk ħadmu flimkien sabiex jinfetaħ Uffiċċju tal-Informazzjoni għat-Turisti f'Marsaxlokk. Dan l-uffiċċju nfetaħ għat-turisti u l-viżitaturi f'Ottubru 2015. Is-Sezzjoni EUPD offriet assistenza lill-Kunsill Lokali ta' Marsaxlokk sabiex jiġu ppubblikati t- tenders, iseħħ monitoraġġ tax-xogħol implimentat fil-post kif ukoll sabiex l-informazzjoni kollha fuq il-progett tgħaddi għand id-Direttorat (PDPI) fil-Minsiteru tat-Turiżmu. Fondi Strutturali u ta' Investiment Ewropej (2014-2020) Is-Sezzjoni EUPD ippreżentat dokument riċerkat lid-Diviżjoni għall-Ippjanar u Koordinazzjoni tal- Prijoritajiet (PPCD), liema dokument iffoka fuq il-prodotti u s-servizzi turistiċi u oqsma ta' investiment li għandhom relevanza għas-settur u li għalhekk għandhom jiġu megħjuna permezz tal-programm ta' fondi (2014-2020). Seħħew diskussjonijiet mal-PPCD kif ukoll ma' entitajiet li jinsabu fil-portafoll tal-Ministeru tat-Turiżmu sabiex jiġu identifikati metodi ta' operat u ta' implimentazzjoni f'miżuri li jolqtu lis-settur turistiku u li huma mfassla fil-qafas tal-istess Destinazzjonijiet Ewropej ta' Eċċellenza (EDEN) Matul is-sena 2015 ġiet implimentata kampanja ta' għarfien u promozzjoni dwar dan il-proġett. Din il-kampanja bdiet f'Jannar 2014 u ġiet fi tmiemha f'Awwissu 2015. Il-proġett iffoka fuq numru ta' attivitajiet ta' promozzjoni relatati ma' destinazzjonijiet lokali li ngħataw il-premju bħala destinazzjonijiet ta' eċċellenza u dan sar b'kollaborazzjoni sħiħa mal-uffiċċji tal-Awtorità Maltija tat-Turiżmu li joperaw minn swieq prinċipali u li jwettqu promozzjoni għall-gżejjer Maltin. Matul l-2015 ġiet ippreżentata applikazzjoni li tiffoka fuq il-prodott gastronomiku ta' xtutna, wara sejħa maħruġa mill-KE bit-tema t-turiżmu gastronomiku fl-UE. Din l-applikazzjoni ġiet approvata mill-Kummissjoni Ewropea u bdiet titwettaq fl-istess sena. F'dan ir-rigward inħarget sejħa u twettqet evalwazzjoni sabiex jiġu ppremjati destinazzjonijiet lokali li għandhom potenzjal emerġenti f'dik li hija l-gastronomija u l-konnessjoni mibnija mal-prodott turistiku lokali. destinazzjoni rebbieħa flimkien ma' erba' runner ups ġew mogħtija l-premju waqt ċerimonja ta' rikonoxximent li saret fl-14 ta' Dicembru 2015. Ġiet ippreżentata proposta lill-Kummissjoni Ewropea sabiex tiġi implimentata kampanja oħra li tiffoka dwar għarfien u promozzjoni, wara li l-istess Kummissjoni ħarget sejħa ġdida. applikazzjoni ġiet approvata u f'dan ir-rigward qed jiġi ffinalizzat il-Kuntratt tal-Fondi. Programm għall-Kompetittivita`tal-Intrapriżi u l-Intrapriżi ż-Żghar u ta' daqs medju (2014- Is-Sezzjoni EUPD għamlet monitoraġġ tas-sejħiet maħruġa taħt temi diversi bħala parti minn dan il-Programm għas-sena 2015. Saret ukoll reviżjoni tal-attivitajiet ippjanati taħt l-istess programm għas-sena 2016 u saret ħidma mas-sezzjoni PDPI sabiex tiġi ppreżentata pożizzjoni li tissalvagwardja l-interess tas-settur Kunsill Malti għall-Artiġjanat Il-Ministeru tat-Turiżmu jipparteċipa b'mod attiv fil-Kunsill Malti għall-Artiġjanat. Dan il-Kunsill jifforma parti mill-funzjonijiet tal-Ministeru għall-Ekonomija, Investiment u Intrapriżi (MEIB) u huwa kompost min-numru ta' uffiċjali li jirrappreżentaw diversi Ministeri fl-amministrazzjoni pubblika. Il-Ministeru tat-Turiżmu jiddiskuti kontinwament mad-Dipartiment tal-Kummerċ dwar oqsma tal- artiġjanat Malti u jirrevedi r-reġistrazzjonijiet sottomessi mill-artiġjana lid-Dipartiment tal- Kummerċ. Dan jitwettaq fl-ambitù tal-pariri mogħtija mill-istess Dipartiment skont leġiżlazzjonijiet Il-Ministeru tat-Turiżmu jaħdem f'kollaborazzjoni mal-Awtorità Maltija tat- Turiżmu sabiex jikkrea apprezzament u jħeġġeg promozzjoni tal-wirt artiġjanali mas-settur Fondazzjoni għaż-Żoni Turistiċi Lejn l-aħħar tal-2015, il-Manager responsabbli mid-diviżjoni ġie mogħti xi inkarigi illi jaqgħu taħt il-Fondazzjoni għaż-Żoni Turistiċi u li tifforma parti mill-Ministeru. Dawn huma l-proġett sabiex jiġu privattizzati s-servizzi marbuta mal-latrini pubbliċi, kif ukoll it-twaqqif ta' 'Camping Site' uffiċjali f'Malta. Ix-xogħol beda f'Diċembru tal-2015 u għadu fil-fażi inizjali tiegħu. Sar xi xogħol relatat ma sejħiet pubbliċi sabiex isiru xi studji fiż-żewġ każi ħalli b'hekk il-Ministeru kollu stampa aktar ċara tas-sitwazzjoni u wara dan ikunu jistaw jittieħdu d-deċiżjonijiet neċessarji ħalli jiġi varat uffiċjalment il-proċess illi bih dawn iż-żewġ proġett għandhom jiġu attwati. Is-Sezzjoni ser tkompli taħdem fuq proġetti li jaqgħu taħt il-ġurisdizzjoni tal-Ministeru tat-Turiżmu. Proġetti primarji jinkludu n-Network Diġitali għat-Turiżmu u l-applikazzjoni relatata mal- allokazzjoni tal- fondi, monitoraġġ u implimentazzjoni ta' proġett f'Dar il-Mediterran għall- Konferenzi li jistgħu jibdew mal-għoti tal-fondi, kif ukoll l-applikazzjoni sabiex jingħataw fondi għall-bini ta' NAC hanger (proġett relatat mal-avjazzjoni). Is-Sezzjoni EUPD ser toffri assistenza lil dawn l-entitajiet kif ukoll tassistijhom sabiex japplikkaw/jamministraw dawn il-proġetti. Direttorat ta' Policy Development and Programme Implementation (PDPI) Funzjoni tad-Direttorat Id-direttorat ta' 'Policy Development and Programme Implementation' fi ħdan il-Ministeru tat- Turiżmu, għandu bħala funzjoni ewlenija li jikkoordina l-attivitajiet li għandhom x'jaqsmu mal-UE Għandu wkoll il-funzjoni li jikkoordina u jsegwi mill-qrib it-twettiq ta' proġetti tal- Ministeru, u li jaqdi funzjoni tal-line ministry fejn jidħlu proġetti mħallsa mill-fondi tal-UE li qed isiru fi ħdan il-Ministeru tat-Turiżmu u dawk l-entitajiet li jaqgħu taħtu. Id-direttorat jifli dawk il-proposti leġiżlattivi tal-UE li jkunu qegħdin jiġu negozjati u li għandhom x'jaqsmu mat-Turiżmu u mal-Avjazzjoni. Id-direttorat itella' l-pożizzjoni ta' Malta fejn jidħlu liġijiet li jistgħu jkollhom effett dirett jew indirett fuq Malta biex iħares li dawn ikunu jaqblu mal-politika tal- Jiġu mħejjin rapporti marbutin ma' obligi fis-seħħ, kif ukoll jingħataw tweġibiet għal dawk it-talbiet, li jitressqu mill-varji stituzzjonijiet tal-UE u li jorbtu ma' deciżjonijiet dwar politika. Dawn ir-rapporti u tweġibiet jintbagħtu lir-Rapprezentazzjoni Permanenti ta' Malta fl-UE biex minn hemm jitressqu lill-Kummissjoni Ewropea. Id-dokumentazzjoni meħtieġa tiġi mħejjija għal-laqgħat tal-Kunsill, il-Kumitat tar-Rappreżentanti Permanenti u l-Working Parties tal-Kunsill kif ukoll għal-laqgħat tal-Kumitati. Koordinament u Monitoraġġ ta' proġetti li twettqu taħt il-programm tal-perjodu 2007-2013 Id-direttorat ta support lill-mexxejja ta' proġetti li twettqu mid-dipartimenti u entitatjiet li jaqgħu taħt il-Ministeru tat-Turiżmu. Id-direttorat wassal ukoll informazzjoni dwar il-fondi tal-UE lid- dipartimenti u entitajiet tal-Ministeru. Matul l-2015, il-Ministeru tat-Turiżmu kien responsabbli għall-monitoraġġ ta' tliet progetti tal- ERDF, tlieta tal-ESF, żewġ proġetti tal-EAFRD, ieħor tal-Horizon 2020 u żewġ proġetti tal- Id-direttorat kompla jippromwovi l-programmi tal-UE u jipproċessa l-pagamenti li jmorru mal-proġetti. Id-direttorat ħejja tliet laqgħat Ministerjali dwar dawn il-proġetti u żamm laqgħat oħra regolari mal-mexxejja kapijiet tal-proġetti u uffiċċji oħra konċernati. Id-direttorat ipproċessa 407 pagament li jammontaw għal €4,491,648 tul is-sena 2015. Id-direttorat eżamina u ċċekkja applikazzjoni gdida għall-proġett finanzjat mill-ESF taħt il- programm tal-2007-2013. L-applikazzjoni ġiet approvata u l-proġett twettaq fl-2015. Il-proġetti li ġew monitorjati fl-2015 huma dawn: Id-direttorat laqqa' diversi entitiatjiet li jaqgħu taħt il-Ministeru biex jistudjaw proposti għall- proġetti. Eżamina applikazzjonijiet ta' żewġ proġetti għal fondi taħt l-ERDF, taħt il-programm tal- Żvilupp ta' Politika Affarijiet tal-UE Matul l-2015 id-direttorat ta kontributi għal diversi dokumenti tal-politika li kienu qegħdin jitħejjew mill-Ministeru tat-Turiżmu u Ministeri oħrajn. Id-direttorat irrapporta wkoll dwar miżuri li kienu qegħdin jiġu implimentati u kkordina informazzjoni dwar il-Programm ta' Riforma Nazzjonali. Matul l-2015, id-direttorat fela u pprovda pożizzjonijiet dwar diversi proposti legiżlattivi u mhux legiżlattivi. Dawn ġew diskussi waqt laqgħat tal-Kunsill u working parties. Fost l-oħrajn, dawn kienu jinkludu proposti dwar id-Direttiva tal-Package Travel. Id-direttorat ta opinjoni dwar dossiers li jaqgħu taħt ministeri oħrajn u li jolqtu l-portafoll tal-Ministeru tat-Turiżmu, fosthom • Għar-regolamenti dwar drittijiet ta' passiġġieri tal-ajru b' rabta ma' kumpens u għajnuna dovut lejn passiġġieri f'każijiet tal-passiġġier ma jittellax għal titjira jew tħassir ta' titjiriet jew inkella dewmien twil fil-ħin tat-tluq tat-titjijra; • Li għandhom x' jaqsmu mal-visas; • Id-direttiva tal-PNR; Fost proposti marbutin mal-avjazzjoni li tħejjew mid-Direttorat, insibu: • Numru ta' ftehimiet li għandhom x'jaqsmu mal-avjazzjoni, bejn l-UE u pajjiżi mhux fl-UE; • Diskussjonijiet li jinvolvu l-ICAO u l-Eurocontrol; • Kwestjonarju dwar il-kapacità tal-arjuporti li nħarġet mill-Kummissjoni Ewropea. Memoranda ta' ftehim u laqgħat ma' delegazzjonijiet barranin u l-viżitaturi Id-Direttorat ressaq ukoll risposti għal numru ta' Memoranda ta' Ftehim u ftehimiet ta' kooperazzjoni ma' pajjiżi mhux fl-UE. Id-Direttorat ħadem id f' id ma' entitajiet interessati rigward laqgħat ma' delegazzjonijiet barranin u viżitaturi oħra. Kumitat Konsultattiv għat-Turiżmu Malta hija membru tal-Kumitat Konsultattiv għat-Turiżmu u d-direttur ħa sehem f'laqgħa tal- Kumitat f'Ġunju tal-2015. Matul din il-laqgħa ġew diskussi diversi temi, fosthom l-azzjonijiet ta' prijorità ewlenija għat-turiżmu fis-snin 2015-2020, dan kif kien imħabbar mill-Kummissarju is- Sinjura Elżbieta Bieńkowska fil-bidu tas-sena. L-intenzjoni ta' dawn l-azzjonijiet hi li jistimulaw il- kompetittività fis-settur; biex jinkoraġġixxu l-estensjoni tal-istaġun; biex itejbu l-viżibbiltà tal- Ewropa u li jippromwovu l-iżvilupp tat-turiżmu sostenibbli. Id-Direttorat ipprepara pożizzjonijiet tal-Gvern fuq kull wieħed minn dawn il-prijoritajiet. Kumitat konsultattiv għat-turiżmu ieħor iltaqa' f'Diċembru tal-2015. Il-direttorat ipprepara pożizzjoni dwar il-punti kollha li tqajmu. Dawn inkludew segwitu tal-Forum tat-Turiżmu Ewropew u l-prijoritajiet ewlenin għall-politika futura tat-Turiżmu tal-UE; l-implimentazzjoni tal-azzjonijiet għat-turiżmu taħt COSME 2015 u l-informazzjoni u l-iskambju ta' opinjonijiet dwar l- implimentazzjoni tal-azzjonijiet għat-turiżmu taħt COSME 2016 Forum Ewropew dwar it-Turiżmu mniedi mill-Presidenza tal-Lussemburgu tal-Kunsill tal- Unjoni Ewropea Id-direttorat ipprovda d-dokumentazzjoni meħtieġa għall-Forum tat-Turiżmu Ewropew li sar fil- Lussemburgu fis-17 u 18 ta' Settembru tal-2015, imnedija mill-Presidenza tal-Lussemburgu tal- Kunsill tal-Unjoni Ewropea. Għal-laqgħa attenda l-Ministru Dr Edward Zammit Lewis li ppresjeda waħda mill-pannelli. Il-Presidenza tal-UE Matul l-2015, issuktaw it-tħejjijiet għall-Presidenza ta' Malta tal-Kunsill tal-Ewropa. ħejja pjan ta' azzjoni għall-Ministeru għal dan iż-żmien. Fost affarijiet oħra dan jikkonsisti f'informazzjoni dwar kwistjonijiet ewlenin relatati mal-UE li huma mistennija li jiġu diskussi matul ix-xhur li ġejjin fis-setturi koperti mill-Ministeru, u l-prijoritajiet għal Malta marbutin mal-portafoll Il-pjan jinkludi wkoll proposti għal laqgħat li jistgħu jsiru f'Malta fiż-żmien tal- Uffiċċju tal-Uffiċjal Kap Informazzjoni Introduzzjoni L-era li qed ngħixu fija hija ferm affettwata mit-teknoloġija. It-teknoloġija qed taċċellera b'rata inkredibbli u l-informazzjoni qed tiġi ġġenerata f'volumi akbar meta mqabbla mal-aħħar għaxar Globalment, l-ideat u l-għarfien iħeġġu l-iżvilupp u t-tkabbir ekonomiku. Ir-rivoluzzjoni diġitali qed tipprovdi lil individwi b'mezzi differenti li bihom ikunu jistgħu jaċċessaw l-informazzjoni, irrispettivament mill-pożizzjoni ġeografika tagħhom. It-teknoloġija saret komponent kritiku tal - istrateġija kummerċjali u parti integrali mill-kultura tal-organizzazzjonijiet. L-uffiċċju tal-Iffiċjal Kap Informazzjoni jgħin lill-Ministeru għat-Turiżmu joħloq iżjed valur sabiex itejjeb il-pożizzjoni kompetittiva tiegħu permezz ta' użu aħjar tat-teknoloġija. Ippjanar Finanzjarju Is-sena 2015 kienet sena oħra ta' sfidi fir-rigward tal-ġestjoni u immaniġġjar tal-finanzi. Permezz ta' kollaborazzjoni kontinwa mad-Dipartiment għas-Servizzi Korporattivi, l-uffiċċju tal-uffiċjal Kap Informazzjoni rnexxielu jsib bilanċ bejn il-fondi disponibbli u prijoritizzazzjoni tal-ħtiġijiet it-teknoloġija, l-komunikazzjoni. konsultazzjoni mad-Diretturi u l-kapijiet tat-taqsimiet, inġabret l-informazzjoni dwar il- bżonnijiet finanzjarji u wara tfassal il - pjan finanzjarju għas - sena 2016 li sussegwentement ġie ppreżentat lill-MITA. L-infiq inżamm mal-limitu finanzjarju u ġew imħallsa l-obbligi finanzjarji kollha. Evalwazzjoni u Suġġerimenti Rigward Proċessi B'kollaborazzjoni mad-Dipartiment għas-Servizzi Korporattivi, l-uffiċċju tal-uffiċjal Kap Informazzjoni analizza u propona soluzzjonijiet li bihom jista jiġi ffaċilitat l-proċess tal-akkwist filwaqt li l-istess proċess ikun iżjed konformi mar-regolamenti tal-akkwist. L-uffiċċju ħa sehem ukoll f'diversi eżerċizzji ta' evalwazzjoni teknika li saru mis-Servizzi Korporattivi matul is-sena. Evalwazzjoni u Proċessar ta' Talbiet għas-Servizz Dipartimenti, entitajiet u saħansitra individwi kultant ikollhom il-ħtieġa li jiddevjaw minn prattiċi u standards tal-organizzazjoni sabiex ikunu jistgħu jwettqu proġetti partikolari jew jissodisfaw ċerti rekwiżiti tekniċi. Talbiet għall-eżenzjonijiet waslu minn diversi Dipartimenti u entitajiet. Dawn ġew evalwati kif xieraq biex tiġi żgurata governanza u aderenza ma' prattiċi u standards tal-gvern. Matul l-2015, l-uffiċċju tal-Uffiċjal Kap Informazzjoni pprovda appoġġ tekniku u ta pariri lil diversi Dipartimenti u entitajiet tal-Ministeru. Talbiet għal assistenza kienu jvarjaw minn:  pariri tekniċi waqt żjarat f'Dipartimenti u taqsimiet varji; rakkomandazzjonijiet fir-rigward tal-implimentazzjoni ta' proġetti; talbiet għal servizzi ta' informazzjoni (inkluż l-installazzjoni tas-softwer);  assistenza relatata mal- konfigurazzjoni ta' apparat. Implimentazzjoni Bidla u Komunikazzjoni fl- Istitut għal l-Istudji Turistiċi ta' Servizzi Ġodda tat-Teknoloġija, L-uffiċċju tal-Uffiċjal Kap Informazzjoni kompla jipprovdi numru ta' rakkomandazzjonijiet tekniċi lill-Istitut għall-Istudji Turistiċi u wkoll imbarka fuq numru ta' inizjattivi biex jirretifika kwistjonijiet pendenti u joħloq opportunitajiet ġodda. Kwistjonijiet li ġew solvuti matul 2015 jinkludu:  Regolarizzazzjoni ta' liċenzi tas-softwer.  Sistema kompluta għal immaniġġjar tal-ospitalità - saru diskussjonijiet mal-fornitur tas- sistema ta' 'Opera' għall–installazzjoni ta' verżjoni ġdida tas-sistema (inklużi 'Sales & Il-verżjoni l-ġdida kienet implimentata b'suċċess matul l-aħħar kwart Inxtara appartat ġdid sabiex jiffaċilita l-istampar.  Trasferiment tas-servizzi teknoloġiċi minn fuq in-netwerk korporattiv għal fuq in-netwerk tal-iskejjel. Din l-inizjattiva kienet tikkonsisti wkoll fil-ħolqien u l-aġġornament ta' dokumentazzjoni tan-netwerk u l-modifika tal-infrastruttura tan-netwerk skont l-istandards ta' 2015.  Titjib fl-infrastruttura tan-netwerk ġol-kampus ewlieni. Permezz ta' dan l-eżerċizzju numru ta' tagħmir tan-netwerk ġie sostitwit u diversi kejbils tan-netwerk inbidlu sabiex l–Istitut ikun jista jipprovdi linja ta' komunikazzjoni adegwata għal ħtigijiet tal-lum.  Ftehimiet għal livell ta' servizz eżistenti ġew riveduti u oħrajn ġodda nnegozjati mal- fornituri tas-softwer. L-uffiċċju tal-uffiċjal Kap Informazzjoni serva bħala punt ta' riferiment u ffaċilita d-diskussjonijiet matul l-istadji ta' negozjar. Proġetti Innovattivi Il-Ministeru tat-Turiżmu se jkun qed iniedi proġett li se jipprovdi sett ta' servizzi bbażati fuq Bl-għajnuna ta' dan il-proġett il-Ministeru ser ikun qed ikompli jitjieb il-prodott L-uffiċċju tal-uffiċjal Kap Informazzjoni pprovda l-għajnuna lit-taqsima li tiegħu ħsieb il- proġetti fi ħdan il-Ministeru sabiex jinġabru r-rekwiżiti tekniċi għal dan il-proġett il-ġdid. L- uffiċċju l-informazzjoni rikjesta dwar stimi finanzjarji matul il-kompilazzjoni tad- dokumentazzjoni neċessarja. Il-proġett se jinkludi wkoll l-użu ta' kunċetti ġodda sabiex jitjieb l- ingaġġ mat-turist. Ċentru Nazzjonali Aerospazjali Il-Ministeru għat-Turiżmu flimkien mal-aġenzija Olandiża u l-Kunsill Malti għax-Xjenza u Teknoloġija mbarkaw fuq proġett bl-iskop li jitwaqqaf ċentru nazzjonali aerospazjali f'Malta. Ladarba ikun imwaqqqaf, dan iċ-ċentru se jipprovdi appoġġ u assistenza lil diversi partijiet interessati fl-industrija tal-avjazzjoni sabiex tkun tista tissaħħaħ l-kompetittività ta' pajjiżna fis - settur tal-avjazzjoni. Matul l-2015, l-uffiċċju tal-uffiċjal Kap Informazzjoni pprovda għadd ta' rakkomandazzjonijiet tekniċi relatati mal-installazjoni tal-infrastruttura tan-netwerk meħtieġa fil- bini l-ġdid taċ-ċentru. Dan il-proġett jifforma parti mill-programm tal–Unjoni Ewropea għar-riċerka u innovazzjoni (orizzont 2020). Simplifikazzjoni ta' Proċessi Interni L-uffiċċju tal-Uffiċjal Kap Informazzjoni ntalab jagħmel eżerċizzju ta' diliġenza dovuta fid- Dipartiment tat-teknoloġija u l-informazzjoni fi ħdan l-Awtorità Maltija għat-Turiżmu. L-għan ewlieni kien li jiġu identifikati żoni problematiċi sabiex bl-għajnuna tal-MITA jiġu ssimplifikati l- proċessi interni u titnaqqas il-burokrazija b'konformità mad-direzzjoni tal-istrateġija nazzjonali diġitali. Portal tal-'Web' tal-Ministeru Bi tkomplija tax-xogħol li ġie imwettaq fis-snin preċedenti, l-uffiċċju tal-Uffiċjal Kap Informazzjoni b'kollaborazzjoni mal-partijiet varji interessati kompla jaġġorna u jtejjeb l-Portal tal-'Web' tal- Inħolqot ukoll taqsima ġdida li tipprovdi informazzjoni relatata mal-industrija tal- avjazzjoni. Fost il-kontenut li kien immodifikat jew aġġornat insibu;  Pubblikazzjoni ta' numru ta' talbiet għall-kwotazzjoni  Pubblikazzjoni onlajn li tittratta l-konsultazzjoni pubblika (Polza nazzjonali tat-turiżmu 2015 - 2020 u l-Polza nazzjonali dwar l-Industrija tal-Films).  Kumpilazzjoni u pubblikazzjoni ta' kontenut onlajn rigward diversi avvenimenti li seħħew matul is-sena 2015, bħalma huma:  Il-Kunċert ta' Joseph Calleja;  Disgħajn sena tal-Industrija tal-Films;  Ġimgħa ta' Storja dwar Malta 2015; Il-Wirja dwar l-Assedju il-Kbir;  Festival Internazzjonali tal-Kor Malta;  Festival Internazzjonali tan-Nar;  Kunċert waqt iċ-Ċelebrazzjonijiet taċ-CHOGM;  Ċelebrazzjonijiet tal-Aħħar tas-Sena. Kollaborazzjoni w Immaniġjar aħjar tad-Dokumenti L-uffiċċju tal-uffiċjal Kap Informazzjoni bl-għajnuna tal-MITA implimenta sistema ġdida ibbażata fuq it-teknoloġija tas-'SharePoint'. L-għan tal-implimentazzjoni ta' din is-sistema huwa li jiġi provdut spazju onlajn fejn il-ħaddiema jistgħu jistorjaw dokumenti u jikkollaboraw aħjar ma' kollegi interni u anke ma' dawk esterni. Is-sistema tipprovdi wkoll il-faċilita li d-Dipartimenti jikkonvertu proċessi li tradizzjonalment kienu jsiru manwali għal dawk diġitali sabiex dawn jiġu issimplifikati u hekk tkompli titkattar il-bidla fl-organizzazzjoni. Amministrazzjoni ta' Sistemi tat - Telekomunikazzjoni L-uffiċċju tal-uffiċjal Kap Informazzjoni implimenta tagħmir tat-telekomunikazzjoni ġdid fi ħdan il- Minbarra li jiffaċilitaw il-ħtiġiet tal-Ministeru fejn tidħol telekomunikazzjoni saru wkoll diversi konfigurazzjonijiet inizjali bi preparazzjoni għall-Presidenza tal-Unjoni Ewropea. Konklużjoni L-uffiċċju tal-uffiċjal Kap Informazzjoni se jkompli jesplora ideat innovattivi u jipprova jagħraf opportunitajiet ġodda li qed jinħolqu permezz tal-avvanzi fix-xjenza u t-teknoloġija sabiex ikun jista' jimbotta inizjattivi ġodda skont l-istrateġiji kemm tal-Ministeru u anke dik diġitali. L-għan hu li permezz ta' dawn l-inizjattivi il-Ministeru ikun jista' jissimplifika aktar proċessi u jtejjeb is-servizz għal ġid kemm ta' klijenti interni u anke tal-pubbliku inġenerali.